DA Den Europæiske Unions Tidende L 343/46

KOMMISSIONENS GENNEMFØRELSESAFGØRELSE

af 18. december 2013

om oprettelse af Forvaltningsorganet for Undervisning, Audiovisuelle Medier og Kultur og om ophævelse af afgørelse 2009/336/EF

(2013/776/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (1), særlig artikel 3, og

ud fra følgende betragtninger:

(1) I medfør af forordning (EF) nr. 58/2003 kan Kommissionen uddelegere beføjelsen til, på dens vegne og ansvar, helt eller delvist at gennemføre et EU-program eller -projekt til et forvaltningsorgan, i overensstemmelse med den nævnte forordning.

(2) Overdragelsen af programgennemførelsesopgaver til forvaltningsorganerne skal gøre det muligt for Kommissionen at koncentrere sig om sine vigtigste aktiviteter og funktioner, som ikke kan eksternaliseres, uden at miste styringen af, kontrollen med og det endelige ansvar for de foranstaltninger, som forvaltes af forvaltningsorganerne.

(3) Uddelegeringen af opgaver til et forvaltningsorgan i forbindelse med programgennemførelse kræver, at der foretages en klar adskillelse mellem programlægningen, hvor der med en betydelig skønsmargen træffes afgørelser drevet af politiske hensyn, og som Kommissionen står for, og programgennemførelsen, som bør overdrages til forvaltningsorganet.

(4) Kommissionen oprettede ved sin afgørelse 2005/56/EF (2) Forvaltningsorganet for Undervisning, Audiovisuelle Medier og Kultur (i det følgende benævnt »organet«) og gav det til opgave at forvalte Fællesskabets indsats inden for undervisning, audiovisuelle medier og kultur.

(5) Kommissionen ændrede gentagne gange organets mandat, således at det også kom til at omfatte forvaltning af nye projekter og programmer inden for undervisning, audiovisuelle medier, medborgerskab og unge, og erstattede efterfølgende afgørelse 2005/56/EF med Kommissionens afgørelse 2009/336/EF (3).

(6) I Kommissionens meddelelse af 29. juni 2011»Et budget for Europa 2020« (4) foreslog den i højere grad at anvende eksisterende gennemførelsesorganer til at gennemføre EU-programmer under den næste flerårige finansielle ramme.

(7) Organet har vist sig at have stor faglig og finansiel ekspertise i forvaltning af EU-programmer. Tilfredshedsundersøgelser som led i den første og anden foreløbige evaluering af organet (2009 og 2013) viser, at støttemodtagere og andre interessenter finder, at kvaliteten af organets tjenester er højere, end den var under tidligere ordninger (kontor for faglig bistand). Organet kan tiltrække og fastholde højt kvalificeret personale, hvilket giver stabilitet på personaleområdet. Organet effektiviserer løbende sin interne drift med henblik på at øge effektiviteten og anvende ensartede metoder uanset program. Det drager fordel af at være et offentligt organ, der er specielt oprettet med henblik på at forvalte programmer inden for undervisning, audiovisuelle medier og kultur, og dette fokus øger EU-programmernes synlighed blandt interessenterne og i den brede offentlighed. Det forhold at en række komplementære programmer forvaltes af én enkelt enhed, skaber synergieffekter med hensyn til synligheden af EU's indsats, hvilket er til gavn for samtlige programmer. Organets fejlrater i de efterfølgende kontroller er lave og ligger pænt under grænsen på 2 %. Det fremgår af den anden foreløbige evaluering, at organet støt har forbedret sin faglige og finansielle ekspertise, hvilket afspejles i en generel forbedring af organets resultater, som det kan konstateres i organets nøgleresultatindikatorer.

(8) Ifølge omkostningssammenligningen i den cost-benefit-analyse, som er blevet foretaget i henhold til artikel 3, stk. 1, i forordning (EF) nr. 58/2003, vil det være 23 % dyrere at lade Kommissionen varetage forvaltningsopgaverne internt (i nettonutidsværdi). Den planlagte uddelegering af programmer til organet er i overensstemmelse med organets nuværende mandat og mission og udgør en videreførelse af dets eksisterende aktiviteter. Organet har igennem flere år opbygget kompetence, færdigheder og kapacitet inden for forvaltning af de sådanne programmer. Organets erfaringer og ekspertise inden for programforvaltning og de hermed forbundne produktivitetsgevinster vil derfor komme de nye programmer til gode. Det ville virke driftsforstyrrende at gå over til en intern forvaltningsordning, fordi de fleste programmer aldrig tidligere er blevet forvaltet internt af de generaldirektorater, som organet hører ind under, og som ikke har kapacitet til at forvalte programmerne internt. En uddelegering af programforvaltningen til organet vil sikre støttemodtagerne og interessenterne driftskontinuitet. Uddelegeringen til organet vil også gøre det muligt for Kommissionen fortsat at fokusere mere på sine institutionelle opgaver.

(9) Med henblik på at give forvaltningsorganerne en sammenhængende identitet har Kommissionen ved fastsættelsen af deres nye mandater i videst muligt omfang samlet arbejdsopgaverne ud fra tematiske politikområder.

(10) Organet bør være ansvarligt for gennemførelsen af dele af følgende nye EU-programmer og foranstaltninger: — Erasmus+ (5) (der bl.a. afløser programmet for livslang læring (6), Aktive unge (7) og Erasmus Mundus (8)) — Et Kreativt Europa (9) (der bl.a. afløser programmet Media (10) og kulturprogrammet (11)) — Europa for Borgerne (12) (der afløser programmet Europa for Borgerne (13)) — Det Europæiske Volontørkorps for Humanitær Bistand (14) (der afløser pilotprogrammet Forberedende foranstaltning — EU Aid Volunteers) — projekter inden for videregående uddannelse, der hører ind under instrumenterne for det eksterne samarbejde (15) (der afløser instrumenterne for det eksterne samarbejde frem til 2013 (16)) — projekter inden for videregående uddannelse under den flerårige finansielle ramme, der vedrører finansiering af EU-samarbejdet med staterne i Afrika, Vestindien og Stillehavet og de oversøiske lande og territorier for perioden 2014-2020 (den 11. europæiske udviklingsfond) (17).

(11) Organet bør fortsat være ansvarligt for gennemførelsen af følgende eksisterende EU-programmer og -foranstaltninger: — projekter inden for videregående uddannelse, som kan finansieres i henhold til bestemmelserne om økonomisk bistand til visse lande i Øst- og Centraleuropa (Phare), godkendt ved Rådets forordning (EØF) nr. 3906/89 (18) — program til fremme af udvikling og distribution af europæiske audiovisuelle produktioner (Media II — Udvikling og distribution) (1996-2000), godkendt ved Rådets afgørelse 95/563/EF (19) — uddannelsesprogram for branchefolk inden for den europæiske audiovisuelle programindustri (Media II — Uddannelse) (1996-2000), godkendt ved Rådets afgørelse 95/564/EF (20) — anden fase af Fællesskabets handlingsprogram for almen uddannelse, Socrates (2000-2006), godkendt ved Europa-Parlamentets og Rådets afgørelse nr. 253/2000/EF (21) — anden fase af Fællesskabets handlingsprogram for erhvervsuddannelse, Leonardo da Vinci (2000-2006), godkendt ved Rådets afgørelse 1999/382/EF (22) — EF-handlingsprogram for unge (2000-2006), godkendt ved Europa-Parlamentets og Rådets afgørelse nr. 1031/2000/EF (23) — »Kultur 2000«-programmet (2000-2006), godkendt ved Europa-Parlamentets og Rådets afgørelse nr. 508/2000/EF (24) — projekter inden for videregående uddannelse, som kan finansieres via bestemmelserne for bistand til partnerstater i Østeuropa og Centralasien (2000-2006), som omhandlet i Rådets forordning (EF, Euratom) nr. 99/2000 (25) — projekter inden for videregående uddannelse, som kan finansieres via bestemmelserne for bistand til Albanien, Bosnien-Hercegovina, Kroatien, Den Tidligere Jugoslaviske Republik Makedonien, Montenegro, Serbien og Kosovo (UNSCR 1244) (2000-2006), godkendt inden for rammerne af Rådets forordning (EF) nr. 2666/2000 (26) — projekter inden for videregående uddannelse, som kan finansieres via bestemmelserne for finansielle og tekniske ledsageforanstaltninger (Meda) i forbindelse med reformen af de økonomiske og sociale strukturer inden for rammerne af Euro-Middelhavs-partnerskabet, godkendt ved Rådets forordning (EF) nr. 2698/2000 (27) — tredje fase af programmet for tværeuropæisk samarbejde inden for de videregående uddannelser (Tempus III) (2000-2006), godkendt ved Rådets afgørelse 1999/311/EF (28) — projekter, som kan finansieres via bestemmelserne i aftalen mellem Det Europæiske Fællesskab og Amerikas Forenede Stater om forlængelse af samarbejdsprogrammet inden for højere uddannelse og erhvervsuddannelse (2001-2005), godkendt ved Rådets afgørelse 2001/196/EF (29) — projekter, som kan finansieres via bestemmelserne i aftalen mellem Det Europæiske Fællesskab og Canadas regering om forlængelse af samarbejdsprogrammet inden for højere uddannelse og erhvervsuddannelse (2001-2005), godkendt ved Rådets afgørelse 2001/197/EF (30) — program til fremme af udvikling, distribution og markedsføring af europæiske audiovisuelle produktioner (Media Plus — Udvikling, distribution og markedsføring) (2001-2006), godkendt ved Rådets afgørelse 2000/821/EF (31) — uddannelsesprogram for branchefolk inden for den europæiske audiovisuelle programindustri (Media-uddannelse) (2001-2006), godkendt ved Europa-Parlamentets og Rådets afgørelse nr. 163/2001/EF (32) — flerårigt program for effektiv integrering af informations- og kommunikationsteknologi (ikt) i uddannelses- og erhvervsuddannelsessystemerne i Europa (eLearning-programmet) (2004-2006), godkendt ved Europa-Parlamentets og Rådets afgørelse nr. 2318/2003/EF (33) — EF-handlingsprogram til fremme af aktivt medborgerskab i Europa (2004-2006), godkendt ved Rådets afgørelse 2004/100/EF (34) — EF-handlingsprogram til fremme af organer, der er aktive på europæisk plan på ungdomsområdet (2004-2006), godkendt ved Europa-Parlamentets og Rådets afgørelse nr. 790/2004/EF (35) — EF-handlingsprogram til fremme af organer, der er aktive på europæisk plan på uddannelsesområdet, og støtte til enkeltforanstaltninger på uddannelses- og erhvervsuddannelsesområdet (2004-2006), godkendt ved Europa-Parlamentets og Rådets afgørelse nr. 791/2004/EF (36) — EF-handlingsprogram til fremme af organer, der er aktive på europæisk plan på kulturområdet (2004-2006), godkendt ved Europa-Parlamentets og Rådets afgørelse nr. 792/2004/EF (37) — program, der skal øge kvaliteten af de videregående uddannelser og fremme den mellemfolkelige forståelse gennem samarbejde med tredjelande (Erasmus Mundus) (2004-2008), godkendt ved Europa-Parlamentets og Rådets afgørelse nr. 2317/2003/EF (38) — projekter, som kan finansieres via bestemmelserne i aftalen mellem Det Europæiske Fællesskab og USA om forlængelse af samarbejdsprogrammet inden for højere uddannelse og erhvervsuddannelse (2006-2013), godkendt ved Rådets afgørelse 2006/910/EF (39) — projekter, som kan finansieres via bestemmelserne i aftalen mellem Det Europæiske Fællesskab og Canadas regering om oprettelse af et samarbejdsprogram for videregående uddannelse, erhvervsuddannelse og unge (2006-2013), godkendt ved Rådets afgørelse 2006/964/EF (40) — handlingsprogrammet for livslang læring (2007-2013), godkendt ved Europa-Parlamentets og Rådets afgørelse nr. 1720/2006/EF (41) — Kultur-programmet (2007-2013), godkendt ved Europa-Parlamentets og Rådets afgørelse nr. 1855/2006/EF (42) — programmet Borgernes Europa, som sigter mod at fremme aktivt medborgerskab i Europa (2007-2013), godkendt ved Europa-Parlamentets og Rådets afgørelse nr. 1904/2006/EF (43) — programmet Aktive Unge (2007-2013), godkendt ved Europa-Parlamentets og Rådets afgørelse nr. 1719/2006/EF (44) — programmet for støtte til den europæiske av-sektor (Media 2007) (2007-2013), godkendt ved Europa-Parlamentets og Rådets afgørelse nr. 1718/2006/EF (45) — programmet Erasmus Mundus II (2009-2013), der skal højne kvaliteten af de videregående uddannelser og fremme den mellemfolkelige forståelse gennem samarbejde med tredjelande, godkendt ved Europa-Parlamentets og Rådets afgørelse nr. 1298/2008/EF (46) — programmet for audiovisuelt samarbejde med branchefolk fra tredjelande (Media Mundus) (2011-2013), godkendt ved Europa-Parlamentets og Rådets afgørelse nr. 1041/2009/EF (47) — projekter inden videregående uddannelse, som kan finansieres via bestemmelserne for bistand til økonomisk samarbejde med udviklingslandene i Asien, godkendt i forbindelse med Rådets forordning (EØF) nr. 443/92 (48) — projekter inden for højere uddannelse og ungdomsanliggender, som kan finansieres via bestemmelserne i instrumentet til førtiltrædelsesbistand (Ipa), oprettet ved Rådets forordning (EF) nr. 1085/2006 (49) — projekter inden for undervisning på primær- og sekundærtrinnet, videregående uddannelser og ungdomsuddannelser, som kan finansieres via bestemmelserne i det europæiske naboskabs- og partnerskabsinstrument, oprettet ved Europa-Parlamentets og Rådets forordning (EF) nr. 1638/2006 (50) — projekter inden for videregående uddannelse, som kan finansieres via instrumentet til finansiering af udviklingssamarbejde, oprettet ved Europa-Parlamentets og Rådets forordning (EF) nr. 1905/2006 (51) — projekter inden for højere uddannelse og ungdomsanliggender, som kan finansieres via instrumentet til finansiering af samarbejdet med industrialiserede og andre højindkomstlande og -territorier, oprettet ved Rådets forordning (EF) nr. 1934/2006 (52) — projekter inden for videregående uddannelse, som kan finansieres med midler fra Den Europæiske Udviklingsfond i henhold til partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side, undertegnet den 23. juni 2000 i Cotonou (Rådets afgørelse 2003/159/EF) (53) som ændret ved aftalen undertegnet i Luxembourg den 25. juni 2005 (Rådets afgørelse 2005/599/EF (54)).

(12) Forvaltningen af de nævnte dele af de pågældende programmer og foranstaltninger omfatter gennemførelsen af tekniske projekter, som ikke indebærer, at der skal træffes politiske beslutninger, og kræver stor teknisk og finansiel ekspertise igennem hele projektforløbet.

(13) Med henblik på at sikre en ensartet og rettidig gennemførelse af denne afgørelse og af de pågældende programmer er det nødvendigt at sikre, at organet udfører sine arbejdsopgaver i forbindelse med gennemførelsen af de pågældende programmer, under forudsætning af at de pågældende programmer træder i kraft, og fra datoen for deres ikrafttræden.

(14) Der bør oprettes et forvaltningsorgan for undervisning, audiovisuelle medier og kultur. Det bør træde i stedet for og efterfølge Forvaltningsorganet for Undervisning, Audiovisuelle Medier og Kultur, der blev oprettet ved afgørelse 2009/336/EF. Det bør varetage sine opgaver i overensstemmelse med de generelle vedtægter, der er fastlagt i forordning (EF) nr. 58/2003.

(15) Afgørelse 2009/336/EF om oprettelse af forvaltningsorganet bør derfor ophæves, og der bør fastsættes overgangsbestemmelser.

(16) Foranstaltningerne i denne afgørelse er i overensstemmelse med udtalelse fra Forvaltningsorganudvalget —

VEDTAGET DENNE AFGØRELSE:

Artikel 1

Oprettelse og varighed

Forvaltningsorganet for Undervisning, Audiovisuelle Medier og Kultur (i det følgende benævnt »organet«) oprettes for perioden 1. januar 2014–31. december 2024, og forordning (EF) nr. 58/2003 finder anvendelse på organets vedtægter.

Artikel 2

Placering

Organet placeres i Bruxelles.

Artikel 3

Mål og opgaver

1. Organet er ansvarligt for gennemførelsen af visse dele af følgende EU-programmer:

a) Erasmus+

b) programmet »Et Kreativt Europa«

c) programmet »Europa for borgerne«

d) Det Europæiske Volontørkorps for Humanitær Bistand — EU Aid Volunteers

e) projekter inden for videregående uddannelse, der hører ind under instrumenterne for det eksterne samarbejde — Europa-Parlamentets og Rådets forordning om et instrument til førtiltrædelsesbistand (IPA II) (55) — Europa-Parlamentets og Rådets forordning om et europæisk naboskabsinstrument (56) — Europa-Parlamentets og Rådets forordning om oprettelse af et instrument til finansiering af udviklingssamarbejde (57) — Europa-Parlamentets og Rådets forordning om oprettelse af et partnerskabsinstrument for samarbejde med tredjelande (58) — Rådets forordning om oprettelse af den 11. europæiske udviklingsfond (59).

For så vidt angår programmerne under c), d) og e) finder første afsnit anvendelse, under forudsætning af at hvert af de pågældende programmer træder i kraft, og fra datoen for deres ikrafttræden.

2. Organet er ansvarligt for gennemførelsen af de resterende dele af visse dele af følgende EU-programmer:

a) projekter inden for videregående uddannelse, som kan finansieres i henhold til bestemmelserne om økonomisk bistand til visse lande i Øst- og Centraleuropa (Phare), godkendt ved forordning (EØF) nr. 3906/89

b) program til fremme af udvikling og distribution af europæiske audiovisuelle produktioner (Media II — Udvikling og distribution) (1996-2000), godkendt ved afgørelse 95/563/EF

c) uddannelsesprogram for branchefolk inden for den europæiske audiovisuelle programindustri (Media II — Uddannelse) (1996-2000), godkendt ved afgørelse 95/564/EF

d) anden fase af Fællesskabets handlingsprogram for almen uddannelse, Socrates (2000-2006), godkendt ved afgørelse nr. 253/2000/EF

e) anden fase af Fællesskabets handlingsprogram for erhvervsuddannelse, Leonardo da Vinci (2000-2006), godkendt ved afgørelse 1999/382/EF

f) EF-handlingsprogram for unge (2000-2006), godkendt ved afgørelse nr. 1031/2000/EF

g) »Kultur 2000«-programmet (2000-2006), godkendt ved afgørelse nr. 508/2000/EF

h) projekter inden for videregående uddannelse, som kan finansieres via bestemmelserne for bistand til partnerstater i Østeuropa og Centralasien (2000-2006), som omhandlet i forordning (EF, Euratom) nr. 99/2000

i) projekter inden for videregående uddannelse, som kan finansieres via bestemmelserne for bistand til Albanien, Bosnien-Hercegovina, Kroatien, Den Tidligere Jugoslaviske Republik Makedonien, Montenegro, Serbien og Kosovo (UNSCR 1244) (2000-2006), godkendt inden for rammerne af forordning (EF) nr. 2666/2000

j) projekter inden for videregående uddannelse, som kan finansieres via bestemmelserne for finansielle og tekniske ledsageforanstaltninger (Meda) i forbindelse med reformen af de økonomiske og sociale strukturer inden for rammerne af Euro-Middelhavs-partnerskabet, godkendt ved forordning (EF) nr. 2698/2000

k) tredje fase af programmet for tværeuropæisk samarbejde inden for de videregående uddannelser (Tempus III) (2000-2006), godkendt ved afgørelse 1999/311/EF

l) projekter, som kan finansieres via bestemmelserne i aftalen mellem Det Europæiske Fællesskab og USA om forlængelse af samarbejdsprogrammet inden for højere uddannelse og erhvervsuddannelse (2001-2005), godkendt ved afgørelse 2001/196/EF

m) projekter, som kan finansieres via bestemmelserne i aftalen mellem Det Europæiske Fællesskab og Canadas regering om forlængelse af samarbejdsprogrammet inden for højere uddannelse og erhvervsuddannelse (2001-2005), godkendt ved afgørelse 2001/197/EF

n) program til fremme af udvikling, distribution og markedsføring af europæiske audiovisuelle produktioner (Media Plus — Udvikling, distribution og markedsføring) (2001-2006), godkendt ved afgørelse 2000/821/EF

o) uddannelsesprogram for branchefolk inden for den europæiske audiovisuelle programindustri (Media-uddannelse) (2001-2006), godkendt ved afgørelse nr. 163/2001/EF

p) flerårigt program for effektiv integrering af informations- og kommunikationsteknologi (ikt) i uddannelses- og erhvervsuddannelsessystemerne i Europa (eLearning-programmet) (2004-2006), godkendt ved afgørelse nr. 2318/2003/EF

q) EF-handlingsprogram til fremme af aktivt medborgerskab i Europa (2004-2006), godkendt ved afgørelse 2004/100/EF

r) EF-handlingsprogram til fremme af organer, der er aktive på europæisk plan på ungdomsområdet (2004-2006), godkendt ved afgørelse nr. 790/2004/EF

s) EF-handlingsprogram til fremme af organer, der er aktive på europæisk plan på uddannelsesområdet, og støtte til enkeltforanstaltninger på uddannelses- og erhvervsuddannelsesområdet (2004-2006), godkendt ved afgørelse nr. 791/2004/EF

t) EF-handlingsprogram til fremme af organer, der er aktive på europæisk plan på kulturområdet (2004-2006), godkendt ved afgørelse nr. 792/2004/EF

u) program, der skal øge kvaliteten af de videregående uddannelser og fremme den mellemfolkelige forståelse gennem samarbejde med tredjelande (Erasmus Mundus) (2004-2008), godkendt ved afgørelse nr. 2317/2003/EF

v) projekter, som kan finansieres via bestemmelserne i aftalen mellem Det Europæiske Fællesskab og USA om forlængelse af samarbejdsprogrammet inden for højere uddannelse og erhvervsuddannelse (2006-2013), godkendt ved afgørelse 2006/910/EF

w) projekter, som kan finansieres via bestemmelserne i aftalen mellem Det Europæiske Fællesskab og Canadas regering om oprettelse af et samarbejdsprogram for videregående uddannelse, erhvervsuddannelse og unge (2006-2013), godkendt ved afgørelse 2006/964/EF

x) handlingsprogram for livslang læring (2007-2013), godkendt ved afgørelse nr. 1720/2006/EF

y) Kultur-programmet (2007-2013), godkendt ved afgørelse nr. 1855/2006/EF

z) programmet Borgernes Europa, som sigter mod at fremme aktivt medborgerskab i Europa (2007-2013), godkendt ved afgørelse nr. 1904/2006/EF

aa) programmet Aktive Unge (2007-2013), godkendt ved afgørelse nr. 1719/2006/EF

bb) program for støtte til den europæiske av-sektor (Media 2007) (2007-2013), godkendt ved afgørelse nr. 1718/2006/EF

cc) programmet Erasmus Mundus II (2009-2013), der skal højne kvaliteten af de videregående uddannelser og fremme den mellemfolkelige forståelse gennem samarbejde med tredjelande, godkendt ved afgørelse nr. 1298/2008/EF

dd) program for audiovisuelt samarbejde med branchefolk fra tredjelande (Media Mundus) (2011-2013), godkendt ved afgørelse nr. 1041/2009/EF

ee) projekter inden for videregående uddannelse, som kan finansieres via bestemmelserne for bistand til økonomisk samarbejde med udviklingslandene i Asien, godkendt i forbindelse med forordning (EØF) nr. 443/92

ff) projekter inden for højere uddannelse og ungdomsanliggender, som kan finansieres via bestemmelserne i instrumentet til førtiltrædelsesbistand (Ipa), oprettet ved forordning (EF) nr. 1085/2006

gg) projekter inden for undervisning på primær- og sekundærtrinnet, videregående uddannelser og ungdomsuddannelser, som kan finansieres via bestemmelserne i det europæiske naboskabs- og partnerskabsinstrument, oprettet ved forordning (EF) nr. 1638/2006

hh) projekter inden for videregående uddannelse, som kan finansieres via instrumentet til finansiering af udviklingssamarbejde, oprettet ved forordning (EF) nr. 1905/2006

ii) projekter inden for højere uddannelse og ungdomsanliggender, som kan finansieres via instrumentet til finansiering af samarbejdet med industrialiserede og andre højindkomstlande og -territorier, oprettet ved forordning (EF) nr. 1934/2006

jj) projekter inden for videregående uddannelse, som kan finansieres med midler fra Den Europæiske Udviklingsfond i henhold til partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side, undertegnet den 23. juni 2000 i Cotonou (afgørelse 2003/159/EF) som ændret ved aftalen undertegnet i Luxembourg den 25. juni 2005 (afgørelse 2005/599/EF).

3. Organet er ansvarligt for følgende opgaver i forbindelse med gennemførelsen af de dele af EU-programmer, som er omhandlet i stk. 1 og 2:

a) forvalte alle faser af programgennemførelsen og alle faser af specifikke projekters forløb på grundlag af de relevante arbejdsprogrammer, som Kommissionen har vedtaget, i henhold til den retsakt, hvorved Kommissionen har tillagt organet beføjelsen

b) vedtage budgetgennemførelsesakter for indtægter og udgifter og træffe alle dispositioner, der er nødvendige for programgennemførelsen, i henhold til den retsakt, hvorved Kommissionen har tillagt organet beføjelsen

c) yde bistand i forbindelse med gennemførelsen af programmet i henhold til den retsakt, hvorved Kommissionen har tillagt organet beføjelsen, herunder bistand i forbindelse med formidlingsaktiviteter, eventuelt i samarbejde med nationale organer

d) på EU-plan gennemføre informationsnettet om uddannelse i Det Europæiske Fællesskab (»Eurydice«) og aktiviteter, som har til formål at skabe større forståelse for og bedre kendskab til ungdomsområdet

e) på EU-plan gennemføre aktiviteter, som har til formål at skabe større forståelse for og bedre kendskab til erhvervsuddannelsesområdet.

4. Hvis den retsakt, hvorved organet er tillagt beføjelsen, indeholder hjemmel hertil, kan organet være ansvarligt for at yde logistisk og administrativ bistand til de organer, der varetager programgennemførelsen, inden for anvendelsesområdet for de programmer, som er omhandlet i retsakten.

Artikel 4

Udnævnelsesperiode

1. Medlemmerne af styrelseskomitéen udnævnes for to år.

2. Organets direktør udnævnes for fire år.

Artikel 5

Tilsyn og rapportering

Organet er underlagt Kommissionens tilsyn og aflægger regelmæssigt rapport om gennemførelsen af de EU-programmer eller dele heraf, som det er ansvarligt for, på de betingelser og med den hyppighed, der er fastsat i den retsakt, hvorved Kommissionen har tillagt organet beføjelsen.

Artikel 6

Gennemførelse af driftsbudgettet

Organet gennemfører sit driftsbudget i overensstemmelse med Kommissionens forordning (EF) nr. 1653/2004 (60).

Artikel 7

Ophævelse og overgangsbestemmelser

1. Afgørelse 2009/336/EF ophæves med virkning fra den 1. januar 2014. Henvisninger til den ophævede afgørelse betragtes som henvisninger til denne afgørelse.

2. Organet betragtes som retlig efterfølger for det forvaltningsorgan, der blev oprettet ved afgørelse 2009/336/EF.

3. Med forbehold af revisionen af indplaceringen af udstationerede tjenestemænd i den retsakt, hvorved Kommissionen har tillagt organet beføjelsen, berører denne afgørelse ikke de rettigheder og forpligtelser, som organets personale, herunder dets direktør, har.

Artikel 8

Ikrafttrædelse

Denne afgørelse træder i kraft dagen efter offentliggørelsen i Den Europæiske Unions Tidende.

Den anvendes fra den 1. januar 2014.

Udfærdiget i Bruxelles, den 18. december 2013. På Kommissionens vegne José Manuel BARROSO Formand

(1) EFT L 11 af 16.1.2003, s. 1.

(2) EUT L 24 af 27.1.2005, s. 35.

(3) EUT L 101 af 21.4.2009, s. 26.

(4) KOM(2011) 500 endelig.

(5) Forslag til Europa-Parlamentets og Rådets forordning om oprettelse af »Erasmus for alle«: EU-programmet for almen uddannelse, erhvervsuddannelse, ungdom og idræt af 23.11.2011, KOM(2011) 788, (i det følgene benævnt »Erasmus+«).

(6) EUT L 327 af 24.11.2006, s. 45.

(7) EUT L 327 af 24.11.2006, s. 30.

(8) EUT L 340 af 19.12.2008, s. 83.

(9) Forslag til Europa-Parlamentets og Rådets forordning om oprettelse af programmet Et Kreativt Europa af 23.11.2011, KOM(2011) 785.

(10) EUT L 327 af 24.11.2006, s. 12.

(11) EUT L 372 af 27.12.2006, s. 1.

(12) Forslag til Rådets forordning om oprettelse af programmet »Europa for Borgerne« for perioden 2014-2020 af 14.12.2011, KOM(2011) 884.

(13) EUT L 378 af 27.12.2006, s. 32.

(14) Forslag til Europa-Parlamentets og Rådets forordning om oprettelse af Det Europæiske Volontørkorps for Humanitær Bistand EU Aid Volunteers, COM(2012) 514.

(15) Forslag til Europa-Parlamentets og Rådets forordning om oprettelse af et partnerskabsinstrument for samarbejde med tredjelande, KOM(2011) 843, forslag til Europa-Parlamentets og Rådets forordning om oprettelse af et instrument til finansiering af udviklingssamarbejde, KOM(2011) 840, forslag til Europa-Parlamentets og Rådets forordning om et europæisk naboskabsinstrument, KOM(2011) 839, forslag til Europa-Parlamentets og Rådets forordning om et instrument til førtiltrædelsesbistand (IPA II), KOM(2011) 838.

(16) EUT L 210 af 31.7.2006, s. 82, EUT L 310 af 9.11.2006, s. 1, EUT L 378 af 27.12.2006, s. 41.

(17) KOM(2011) 837 endelig.

(18) EFT L 375 af 23.12.1989, s. 11.

(19) EFT L 321 af 30.12.1995, s. 25.

(20) EFT L 321 af 30.12.1995, s. 33.

(21) EFT L 28 af 3.2.2000, s. 1.

(22) EFT L 146 af 11.6.1999, s. 33.

(23) EFT L 117 af 18.5.2000, s. 1.

(24) EFT L 63 af 10.3.2000, s. 1.

(25) EFT L 12 af 18.1.2000, s. 1.

(26) EFT L 306 af 7.12.2000, s. 1.

(27) EFT L 311 af 12.12.2000, s. 1.

(28) EFT L 120 af 8.5.1999, s. 30.

(29) EFT L 71 af 13.3.2001, s. 7.

(30) EFT L 71 af 13.3.2001, s. 15.

(31) EFT L 336 af 30.12.2000, s. 82.

(32) EFT L 26 af 27.1.2001, s. 1.

(33) EUT L 345 af 31.12.2003, s. 9.

(34) EUT L 30 af 4.2.2004, s. 6.

(35) EUT L 138 af 30.4.2004, s. 24.

(36) EUT L 138 af 30.4.2004, s. 31.

(37) EUT L 138 af 30.4.2004, s. 40.

(38) EUT L 345 af 31.12.2003, s. 1.

(39) EUT L 346 af 9.12.2006, s. 33.

(40) EUT L 397 af 30.12.2006, s. 14.

(41) EUT L 327 af 24.11.2006, s. 45.

(42) EUT L 372 af 27.12.2006, s. 1.

(43) EUT L 378 af 27.12.2006, s. 32.

(44) EUT L 327 af 24.11.2006, s. 30.

(45) EUT L 327 af 24.11.2006, s. 12.

(46) EUT L 340 af 19.12.2008, s. 83.

(47) EUT L 288 af 4.11.2009, s. 10.

(48) EFT L 52 af 27.2.1992, s. 1.

(49) EUT L 210 af 31.7.2006, s. 82.

(50) EUT L 310 af 9.11.2006, s. 1.

(51) EUT L 378 af 27.12.2006, s. 41.

(52) EUT L 405 af 30.12.2006, s. 41.

(53) EUT L 65 af 8.3.2003, s. 27.

(54) EUT L 209 af 11.8.2005, s. 26.

(55) Forslag til Europa-Parlamentets og Rådets forordning om et instrument til førtiltrædelsesbistand (IPA II), KOM(2011) 838.

(56) Forslag til Europa-Parlamentets og Rådets forordning om et europæisk naboskabsinstrument, KOM(2011) 839.

(57) Forslag til Europa-Parlamentets og Rådets forordning om oprettelse af et instrument til finansiering af udviklingssamarbejde, KOM(2011) 840.

(58) Forslag til Europa-Parlamentets og Rådets forordning om oprettelse af et partnerskabsinstrument for samarbejde med tredjelande, KOM(2011) 843.

(59) Forslag til Rådets forordning om gennemførelse af den 11. Europæiske Udviklingsfond, COM(2013) 445.

(60) EUT L 297 af 22.9.2004, s. 6.